 NA BENSON MATHEKA SIMBA jike katika mbuga maarufu ya wanyama ya Masai Mara alimpokonya mtalii na mpiga picha maarufu wa wanyama pori kamera yake na kurekodi video ya selfie. Mpiga picha huyo Ahmed Galal, kutoka Milki ya Uarabu (UAE), hakuamini wakati Simba huyo alipompokonya kamera aina ya GoPro na kurekodi video ya selfie ya urefu wa sekunde 48. Kulingana na Galal, ambaye amepiga picha katika mbuga na hifadhi nyingi za wanyama ulimwenguni, alikuwa amefungia kamera hiyo kwa fimbo wakati kisa hicho kilitokea. Video hiyo inaonyesha simba huyo akinyakua kamera hiyo kwa mdomo wake na kuchomoka nayo. Kulingana na gazeti la New York Post, video ilinasa pua la simba na meno yake mawili makali. Galal aliambia wanahabari kwamba alikuwa ameandaa kamera hiyo akitarajia simba huyo angeinyakua. Hata hivyo alisema alihofia kamera ingeharibika au kupotea. “Nakiri kwamba nilihofia singepata kamera hiyo. Tulifaulu kufuata Simba na akaiangusha,” alisema na wakagundua ilikuwa ikifanya kazi japo ilikuwa imekwaruzwa na meno makali ya simba huyo. Simba huyo wa Masai Mara amejiunga na wanyama wengine waliowahi kupokonya watalii kamera zao na kunasa selfie.   You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  